Ιερατική Σχολή Σάμου

Η Ιερατική Σχολή Σάμου ήταν παραγωγική σχολή της Εκκλησίας για την κατάρτιση ιερέων και δασκάλων.

Ίδρυση
Η Ιερατική Σχολή Σάμου ιδρύθηκε στη Σάμο το σχολικό έτος 1924-1925. Αποσκοπούσε στην κατάρτιση ιερωμένων και δασκάλων για να εργαστούν στα μικρά χωριά του νησιού.Παύλος Διακογιάννης, Η παιδεία στη Σάμο. Από την Τουρκοκρατία μέχρι σήμερα, εκδ. Σύλλογος προς Διάδοσιν Ωφελίμων Βιβλίων, Αθήνα, σελ. 313 Το 1929 τερματίστηκε η λειτουργία της για λόγους οικονομίας. Όμως δόθηκε η δυνατότητα στους μαθητές της που είχαν δικαίωμα εγγραφής στις δύο τελευταίες τάξεις να συνεχίσουν τη φοίτησή τους προκειμένου να λάβουν πτυχίο δασκάλου. Οι περισσότεροι μαθητές της Σχολής εγγράφηκαν στην Ιερατική Σχολή Κορίνθου και κάποιοι στην Ιερατική Σχολή ΑλεξανδρούπουληςΠαύλος Διακογιάννης, Η παιδεία στη Σάμο. Από την Τουρκοκρατία μέχρι σήμερα, εκδ. Σύλλογος προς Διάδοσιν Ωφελίμων Βιβλίων, Αθήνα, σελ. 316

Το προσωπικό της Σχολής
Πρώτος διευθυντής της ήταν ο Αρχιμανδρίτης Θεοφύλακτος Παπακωνσταντίνου,ο οποιος δίδασκε το μάθημα των θρησκευτικών και ο Γεώργιος Καρατζάς διδάσκων το μάθημα των ελληνικών, ο Γεώργιος Κοκκώνης τα φυσικομαθηματικά, ο Νικόλαος Ιωαννίδης τα παιδαγωγικά. Τα υπόλοιπα μαθήματα τα δίδασκαν καθηγητές του γυμνασίου.Παύλος Διακογιάννης, Η παιδεία στη Σάμο. Από την Τουρκοκρατία μέχρι σήμερα, εκδ. Σύλλογος προς Διάδοσιν Ωφελίμων Βιβλίων, Αθήνα, σελ. 314

Οι μαθητές
Την πρώτη σχολική χρονιά εγγράφηκαν σαράντα περίπου μαθητές με μετεγγραφή από το Πυθαγόριο Γυμνάσιο. Υπήρξε τάξη με πέντε μόνο μαθητές.Παύλος Διακογιάννης, Η παιδεία στη Σάμο. Από την Τουρκοκρατία μέχρι σήμερα, εκδ. Σύλλογος προς Διάδοσιν Ωφελίμων Βιβλίων, Αθήνα, σελ.314

Κτιριακές εγκαταστάσεις
Ελλείψει αιθουσών διδασκαλίας αρχικά στεγάσθηκε στο Πασχάλειο Μουσείο, όπου σε αίθουσες με αγάλματα και άλλα εκθέματα, γινότανε μάθημα με δανεικά εκθέματα. Μετά από δυο μήνες μετεγκαταστάθηκε στο Μοναστήρι του Τιμίου Σταυρού, το οποίο παρείχε άνεση χώρων αλλά δυσχέρειες στη μεταφορά των τροφίμων και των μετακινήσεων του προσωπικού από τα πλησιόχωρα χωριά στο μοναστήρι. Τελικά μετεγκαταστάθηκε εκ νέου σε οικεία στο Λιμάνι του Βαθέως.
Το 1925-1926 μεταφέρθηκε στη Μαυρογένειο Σχολή όταν κενώθηκαν αίθουσες από τη μετεγκατάσταση των προσφύγων σε άλλα οικήματα της περιοχής.Παύλος Διακογιάννης, Η παιδεία στη Σάμο. Από την Τουρκοκρατία μέχρι σήμερα, εκδ. Σύλλογος προς Διάδοσιν Ωφελίμων Βιβλίων, Αθήνα, σελ. 315

Οι μαθητές
Μετά τις αναγκαίες επισκευές και τον διορισμό περισσότερων καθηγητών άρχισε πιο συστηματικά η λειτουργία της σχολής, στην οποία οι μαθητές ήταν εσωτερικοί και κατέβαλαν το ποσό των τετρακοσιών δραχμών για τροφία.Παύλος Διακογιάννης, Η παιδεία στη Σάμο. Από την Τουρκοκρατία μέχρι σήμερα, εκδ. Σύλλογος προς Διάδοσιν Ωφελίμων Βιβλίων, Αθήνα, σελ.315

Τα μαθήματα
Τα μαθήματα που διδάσκονταν ήταν ίδια με αυτά σε κάθε γυμνάσιο και επίσης παιδαγωγικά, ιστορία της παιδαγωγικής, διδακτική, παιδονομία, ψυχολογία, λογική. Υποδειγματικές διδασκαλίες γίνονταν στην Α' Δημοτικού στο Βαθύ. Για την ιερατική μόρφωση επιπλέον διδάσκονταν Παλαιά και Καινή Διαθήκη, εκκλησιαστική ιστορία, εκκλησιαστικό δίκαιο, ποιμαντική, δογματική, ρητορική και κανονικό δίκαιο.

Παραπομπές

Πηγές
Παύλος Διακογιάννης, Η παιδεία στη Σάμο. Από την Τουρκοκρατία μέχρι σήμερα, εκδ. Σύλλογος προς Διάδοσιν Ωφελίμων Βιβλίων, Αθήνα,

Κατηγορία:Ιστορία της Σάμου
Κατηγορία:Ελληνικά σχολεία κατά την Τουρκοκρατία
Κατηγορία:Εκπαιδευτικά ιδρύματα στην Ελλάδα